**Kunstiteose tellija: Tallinna Ülikool**

**KUNSTIKONKURSS**

**Tallinna Ülikooli VITA hoone kunstiteose konkurss**

**KONKURSI VÕISTLUSJUHEND**

2019

**Kooskõlastused:**

Komisjoni esimees *Katrin Saks*

Komisjoni liige  *Eva Näripea*

Komisjoni liige  *Peeter Pere*

Komisjoni liige  *Sirje Runge*

Komisjoni liige  *Maarja Kask*

# KONKURSI ANDMED

|  |  |  |
| --- | --- | --- |
| 1 | Kunstiteose tellija | **Tallinna Ülikool** |
| 2 | Konkursi korraldaja | Tallinna Ülikool (registrikood 74000122) |
| 3 | Konkursi nimetus | **Tallinna Ülikooli VITA hoone kunstiteose konkurss** (edaspidi nimetatud **konkurss**) |
| 4 | Konkursi eesmärk | Konkursi eesmärk on selgitada välja konkursi võitja ning sõlmida tema pakutud ideekavandi (edaspidi kavand) ja RHS § 49 lg 1 p 2 alusel väljakuulutamiseta läbirääkimistega hankeleping (edaspidi hankeleping), millega tellitakse kujutava kunsti teos(ed) (edaspidi teos), mis on vallasasjad või hoone olulised osad, ja mis pannakse avalikult ja püsivalt välja hoone esises välisruumis. |
| 5 | Konkursi võitjalt tellitava teose maksumuse suurus (ilma käibemaksuta) | **65 000 eurot, sh auhinnafond.**  **NB! Teose maksumus tasutakse konkursi võitjale temaga eraldi sõlmitava kavandi teostamise hankelepingu alusel. Etapiviisiline tasumine on võimalik, kui kavandi teostamisel on eristatavad erinevad akteeritavad etapid. Konkreetsed tingimused lepitakse kokku konkursi võitjaga.** |
| 6 | Auhinnafond | Auhinnafondi suurus on kokku 3000 eurot.  Auhinnafondi jagamise otsustab žürii. Auhinnanfondi suurust ei ole õigust vähendada.  Auhinnafondist väljamaksete tegmemisel peetakse konkursi korraldaja poolt preemia summast kinni tulumaks õigusaktidega sätestatud korras. |
| 7 | Konkursi võitjaga sõlmitava hankelepingu kestus | **01.02.2020 -** **31.12.2020**  NB! Hankelepingu algusaeg on eelduslik ega oma õiguslikku tähendust. |
| 8 | Osalemistaotluste ja kavandite esitamise asukoht | Konkursil osalemiseks tuleb osalejal esitada nõuetekohaselt pakendatud Osalemistaotlus ja Kavand.  Osalemistaotluse ja Kavandi esitamise asukoht:  **Tallinna Ülikooli rektoraadi büroo, Tallinn, Uus-Sadama 5, Mare maja 6. korrus, tuba M631, tööpäeviti kuni kell 16:00.** |
| 9 | Osalemistaotluste ja kavandite esitamise aeg | **6.12.2019**  Osalemistaotlused ja Kavandid, mis esitatakse või saabuvad pärast ülaltoodud tähtaega, tagastatakse pakkujale avamata kujul |
| 10 | Osalemistaotluste ja kavandite avamise aeg | **9.12.2019**  Kavandite ja osalemistaotluste avamine ei ole avalik |
| 11 | Kavandi teostamise asukoht | Tallinna Ülikooli hoonestu siseõu, Narva mnt 25/27/29, Tallinn |
| 12 | Konkursi žürii liikmed | Katrin Saks – Tallinna Ülikool (žürii esimees)  Peeter Pere – määratud Eesti Kunstnike Liidu poolt  Eva Näripea – määratud Eesti Kunstiteadlaste ja Kuraatorite ühingu poolt  Maarja Kask – määratud Arhitektide Liidu poolt  Sirje Runge – Tallinna Ülikool  Eksperdid (hääleõiguseta):  Tarmo Rajaleid – Tallinna Ülikool  Leo Must – Tallinna Ülikool  Žürii sekretär (hääleõiguseta): Tiit Klaos, Tallinna Ülikool |
| 13 | Kontaktisik kavandi asukohaga tutvumiseks ja tehnilistes küsimustes | Leo Must, haldusosakonna peaspetsialist,  tel: +372 6409161 või 5094829; e-post: [leo.must@tlu.ee](mailto:leo.must@tlu.ee) |
| 14 | Konkursi kutse ja võistlusjuhendi kohta täiendava teabe saamise kord | Võistlusjuhendi kohta saab selgitusi või täiendavat teavet, edastades küsimuse järgmisel e-posti aadressil: [aldo.valba@tlu.ee](mailto:aldo.valba@tlu.ee)  **NB! Võistlusjuhend, selle lisad ja nende muudatused, samuti selgitused dokumentide kohta avaldatakse üksnes Tallinna Ülikooli veebilehel,**  <https://www.tlu.ee/kunstikonkurss>  Selgitused avaldatakse samal veebilehel 5 (viie) tööpäeva jooksul küsimuse saatmisest arvates. |
| 15 | Andmed konkursi seotusega struktuurifondide vm rahastamisreeglitega | - |
| 16 | Võistlusjuhendi lisad | Võistlusjuhendi Lisa 1 Lähteülesanne  Võistlusjuhendi Lisa 2 Lähteülesande lisad  Võistlusjuhendi Lisa 3 Dokumentide täitmise juhised  Võistlusjuhendi Lisa 4 Väljakuulutamiseta läbirääkimistega hankelepingu projekt  Võistlusjuhendi Lisa 5 Punktis 6.2 toodud osalemistaotluse koosseisus esitatavad dokumendid. |
| 17 | Konkursi kavandite tagastamise koht ja kontaktisik | Narva mnt 25, 10120 Tallinn  Tiit Klaos, juhiabi, 6199900 |
| 18 | Konkursi korraldajal on õigus korraldada konkursi kavanditest avalik näitus | Jah |

# LÄHTEülesanne

* 1. Lähteülesanne on esitatud võistlusjuhendi Lisas 1.

# Osalemise õigus

* 1. **Osalemise õigus**

Konkursil võivad osaleda ja oma kavandid esitada iseseisvana füüsilised või juriidilised isikud (edaspidi **osaleja**) ning juriidilistest ja/või füüsilistest isikutest moodustatud ühisosalejad (edaspidi koos ja eraldi **ühisosaleja**), kelle asukoht on Eestis ning kes vastavad võistlusjuhendis esitatud nõuetele.

Osaleda ega kavandit esitada ei tohi:

* Konkursi žürii esimees, liikmed ja eksperdid, Võistlusjuhendi või selle lisade koostajad ning isikud, kes on Konkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada Konkursil tehtavaid otsuseid;
* Konkursi žürii esimehe, liikmete ja ekspertidega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad);
* Konkursi žürii esimehe, liikmete ja ekspertidega lepingulises suhtes olevad isikud.

# konkursi tingimused

* 1. Ühe osaleja esitatavate kavandite arvu ei piirata. Kui ühe osaleja poolt esitatakse mitu kavandit, peavad need olema esitatud eraldi pakendites ning tähistatud erinevate märgusõnadega.
  2. Konkursil osalemisega seotud kulusid osalejale ei hüvitata.
  3. Auhinnad makstakse välja konkursi korraldaja poolt ühe kuu jooksul pärast konkursi võitjate teatavakstegemist (kavandite autorite avalikustamist). Auhinnad makstakse välja nimekaardil märgitud osaleja arvelduskontole või osaleja nõudel nimekaardil märgitud füüsilise(te) isiku(te) pangakonto(de)le vastavalt nimekaardil märgitud auhinna protsentuaalsele jaotumisele. Juhul kui kavandi koostaja nõudel makstakse auhinnad füüsilise(te) isiku(te) pangakonto(de)le, tasub osaleja auhinna väljamaksmisega kaasnevad Eesti Vabariigis kehtivad maksud.
  4. Konkursi auhinnad jäetakse määramata üksnes siis, kui konkursi korraldaja tunnistab konkursi selle lõppedes ebaõnnestunuks.
  5. Konkursi korraldajal on kohustus säilitada konkursi kavandid 60 päeva jooksul alates konkursi võitjate kavandite autorite avalikustamisest. Osalejal, kelle kavandeid ei auhinnatud, on õigus ise tulla oma kavandile järele konkursi andmete punktis 1.17 sätestatud asukohta, võttes minimaalselt kolm tööpäeva varem ühendust kavandite tagastamise kontaktisikuga. Pärast nimetatud tähtaega ei ole konkursi korraldajal enam kohustust nende eest vastutada.
  6. Konkursi korraldaja ei vastuta konkursile esitatud kavandite juhusliku hävimise ega kahjustumise riisiko eest. Osalejatel on õigus oma vahenditega kavandid kindlustada.

# KONKURSILE ESITATUD Kavandi autori- ning omandiõigused

* 1. Konkursile esitatud kavandi autorile kuuluvad vastavalt kehtivale autoriõiguse seadusele kavandi isiklik ja varaline autoriõigus, samuti kavandite omandiõigus.
  2. Kavandi esitamisega annab osaleja nõusoleku oma kavandi avalikustamiseks ja näitusel eksponeerimiseks. Juhul kui näitus korraldatakse, teavitab konkursi korraldaja sellest kõiki osalejaid mitte hiljem kui 20 tööpäeva jooksul peale konkursi korraldaja otsuse langetamist kunstikonkursi auhinnasaajate kohta.
     1. Auhinnatud ja žürii poolt äramärgitud kavandeid võib konkursi korraldaja kasutada pressimaterjalide koostamisel ja avaldada oma kodulehel, sotsiaalmeedias.
  3. Osaleja kinnitab kavandit esitades, et ta on kavandi autor või tal on kavandi autoriga sõlmitud kokkulepe kavandi isiklike ja varaliste autoriõiguste kasutamiseks.
  4. Kavandi esitamisega kinnitab osaleja, et on valmis sõlmima hankelepingut kavandi realiseerimiseks võistlusjuhendis kirjeldatud eesmärkidel juhul, kui see auhinnatakse võistlusjuhendis toodud eesmärkidel ja tingimustel.
  5. Kavandi omandiõigus, samuti varalised autoriõigused lähevad üle konkursi korraldajale pärast vastava kavandi realiseerimist ning realiseerimise eest tasumist.

# Osalemistaotluse esitamine ning osalejale esitaTAVAD NÕUDED

* 1. Konkursil osalemiseks ja kinnitamaks, et ta täidab konkursi korraldaja sätestatud nõudeid, peab osaleja konkursi korraldajale esitama konkursil osalemise taotluse ehk osalemistaotluse. Osalemistaotlus koosneb punktis 6.2. toodud dokumentidest.
     1. Osalemistaotlus tuleb esitada koos kavandiga samas läbipaistmatus, konkursi nimetuse ja osaleja märgusõnaga tähistatud pakendis, eraldi ümbrikus või pakendis, pealkirjastatud kui „Osalemistaotlus“.
     2. Osalemistaotluse kõik leheküljed peavad olema nummerdatud ja allkirjastatud osaleja seadusliku või volitatud esindaja poolt.
     3. Parandused ja vahelekirjutused osalemistaotluses ja muudatused konkursi korraldaja poolt nõutud vormides ei ole lubatud, välja arvatud võistlusjuhendis otseselt lubatud juhtudel.
  2. Osalemistaotluse koosseisus esitatavad dokumendid (kõik järgnevalt nimetatud vormid on toodud .doc vormingus võistlusjuhendi Lisas 5):

|  |  |  |
| --- | --- | --- |
| Nr | Tingimus ja nõutav dokument | Dokumendi nimetus |
| **6.2.1.** | **Konkursi korraldaja poolt esitatud tingimuste ülevõtmine**  Kavand peab olema esitatud kõiki konkursi kutses ja võistlusjuhendis esitatud tingimusi üle võttes. Osaleja peab nõustuma kõikide võistlusjuhendis esitatud tingimustega ning tal peavad olema kavandi realiseerimiseks vajalikud intellektuaalse omandi õigused.  Nõutav dokument  Pakkuja esitab Vormi 1 kohase konkursil osalemise avalduse. | **Vorm 1** |
|  | **CV ja nõuded kavandi autorile**  Osaleja poolt esitatava kavandi autor peab omama kunsti, rakenduskunsti, disaini, muusika, meedia või arhitektuuri alast kõrgharidust;  või osaleja poolt esitatava kavandi autor peab kuuluma eelpool nimetatud eraialade loomeliitu või alaliitu.  Nõutav dokument: Esitada kavandi autori kohta Vormi 3 kohane CV.  Kui on mitu autorit, peab vähemalt üks vastama tingimusele. | **Vorm 3** |
| **6.2.2.** | **Nimekaart**  Osaleja kohustub esitama andmed kavandi autorite, nende osaluse jaotuse, kontaktide ning arveldusarve numbrite kohta.  Nõutav dokument  Osaleja esitab autorite kohta andmed Vorm 2 kohasel nimekaardil. | **Vorm 2** |
| **6.2.3.** | **Töökorralduskava**  Osaleja kohustub esitama töökorralduskava konkursile esitatud kavandi teostamise kohta. Töökorralduskava peab sisaldama minimaalselt järgmisi andmeid:   * Teostamise ajagraafik võimalikult üksikasjaliste etappide kirjelduse ning täitmise tähtajaga (nädalase täpsusega); * Kavandi teostamise finantseerimise kirjeldus, lähtudes töövõtulepingus esitatud tingimustest ja eelmises punktis märgitud kavandi teostamise täpsemast ajagraafikust. Töövõtulepingus esitatud maksepostide detailsust, sisu ning maksepostide eest tasutava lepingu hinna % suurust muuta ei ole lubatud; * Kavandi teostamiseks kasutatavate alltöövõtjate näidisloetelu. |  |
| **6.2.4.** | **Osalemistaotluse ja kavandi keel**  Osalemistaotlus ja kavand tuleb koostada eesti keeles. Võõrkeeles esitatavatele dokumentidele peab olema lisatud vandetõlgi koostatud eestikeelne tõlge või notariaalne eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust.  Nõutav dokument  Osaleja esitab osalemistaotluse ja kavandi eesti keeles või võõrkeelse dokumendi koos tõlkega käesolevas punktis märgitud viisil. |  |

* 1. Kui konkursil osalemise taotluse ning kavandi esitab juriidiline isik, peab osalemistaotluse allkirjastanud isikul olema juriidilise isiku esindamise õigus.
  2. Kui osalemise taotluse ning kavandi esitavad mitu isikut koos, peavad nad määratlema enda hulgast esindaja ja märkima osalemistaotluses.
  3. Konkursi korraldajal on õigus küsida osalejalt lisaküsimusi või –dokumente.

# kavandi SISU JA VORM

* 1. Kavandi esitamise tingimused on toodud võistlusjuhendi Lisas nr 1 lähteülesanne.
  2. Kavand tuleb lisaks esitada digitaalselt mälukaardil või mälupulgal. Seletuskiri ja planšetid .pdf failidena.
  3. Kavand peab olema anonüümne. Kõik kavandi osad peavad olema varustatud mõistelise (sõnalise) märgusõnaga (embleem, logo või tähe-numbrikombinatsioon ei ole lubatud). See tingimus kehtib ka digitaalselt esitatavate failide kohta (kustutada/tühjendada faili identifitseerimisväljad atribuutide all).
  4. Kavandi esitamisel peavad kõik kavandi osad olema kinnises ühevärvilises, ilma väliste eraldusmärkide ja eritunnusteta ühtses pakendis. Pakend tuleb sulgeda viisil, mis välistab selle avamise või sulgemise ilma jälgi jätmata. Kavandi pakend tuleb valida selliselt, et pakendi avamisega ei ole võimalik kavandit kahjustada.
  5. Kavandi pakendile peab kandma järgmise informatsiooni:
* **konkursi nimetus**
* **Osaleja märgusõna „ “**

# kavandite hindamine

* 1. Kavandite hindamisele juures võivad viibida üksnes žürii liikmed.
  2. Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti, ning selgitab anonüümselt märgusõnade kaudu välja konkursi võitja ning auhindade saajad.
  3. Hindamiskriteeriumid, mida kasutatakse võitja väljaselgitamisel:
* teose sobivus ettenähtud asukohta;
* kontseptuaalse idee selgus ning lahenduse omanäolisus;
* teose sobivus hoonete spetsiifikaga (kaunid kunstid, film, muusika ja liikumine);
* teose mõistliku konstruktsiooni, materjalide valiku ning muude hooldusega seotud praktiliste eesmärkidega arvestamine;
* elutsükli kulu.
  1. Žürii koostab auhinnatud kavandite paremusjärjestuse kohta otsuse märgusõnaliselt žürii lõpp-protokollis või teeb otsuse kunstikonkursi nurjumise kohta. Vajadusel esitatakse märkused kavandite edasise täiendamise vajalikkuse kohta ja edasise tegevuse põhimõtted. Žürii protokoll ei ole avalik.
  2. Kui võidutöö kavand ei ole mistahes põhjustel teostatav, on žüriil õigus teha uus otsus ning konkursi korraldaja võib sõlmida kavandi teostamise lepingu (võistlusjuhendi lisa 4) järgmise auhinnatud (teise koha saanud) kavandi esitajaga.

# VÕIDUTÖÖ ESITAJA VASTAVUS SEATUD TINGIMUSTELE

* 1. Pärast žürii otsuse fikseerimist kavandite paremusjärjestuse kohta avaldatakse žürii liikmetele osalejate nimekaardid. Žürii hindab võidutöö kavandi autori vastavust seatud tingimustele ning teeb otsuse kvalifitseerimise või kvalifitseerimata jätmise kohta. Kui võidutöö kavandi autor ei kvalifitseeru, on žüriil õigus teha otsus, et konkursi korraldaja võib sõlmida kavandi teostamise lepingu (võistlusjuhendi lisa 4) järgmise auhinnatud (teise koha saanud) kavandi esitajaga.

# Osalejate teavitamine konkursi käigus tehtud otsustest

* 1. Kunstikonkursi käigus tekkinud küsimused ning nendele antud selgitused on leitavad hiljemalt 5 tööpäeva jooksul küsimuse saatmisest arvates Konkursi korraldaja kodulehel.
  2. Konkursi korraldaja esitab osalejale teabe konkursi käigus tehtud otsuste kohta korraga ja viivitamata, kuid mitte hiljem kui viie tööpäeva jooksul konkursi võitja määramise otsuse tegemisest arvates.
  3. Konkurss lõpeb auhinnatud ja žürii poolt äramärgitud kavandite autorite avalikustamisega.
  4. Konkursi käigus tehtud otsuste kohta on võimalik esitada vaie konkursi korraldajale haldusmenetluse seaduse kohaselt (HMS § 73 lg 2).

# konkursi võitjaga kavandi realiseerimiseks sõlmitav hankeleping

* 1. Käesolevas punktis esitatud tingimusi kavatseb konkursi korraldaja kohaldada pärast konkursi tulemuste selgumist ning neid ei kohaldata käesoleva konkursi käigus. Nimetatud tingimuste esitamise eesmärk on üksnes teavitada osalejaid, milliste tingimuste täitmist konkursi korraldaja eeldab konkursi võitjalt, et temaga sõlmida hankelepingut**.**
  2. Pärast konkursi võitja väljaselgitamist korraldab konkursi korraldaja väljakuulutamiseta läbirääkimistega hankemenetluse, et sõlmida võidutöö kavandi alusel teose loomise hankeleping. Kui selgub, et võidutöö kavand ei ole mistahes põhjustel esitatud kujul või viisil teostatav, on konkursi korraldajal õigus tunnistada konkursi võitjaks järgmise koha saanud kavandi esitaja ning sõlmida temaga teose loomiseks hankeleping.
  3. Teose loomiseks sõlmitava hankelepingu sisuks olevad tööd tuleb teostada peatöövõtu meetodil. See tähendab, et võitja meeskond koordineerib ise erinevate alltöövõtjate ja koostööpartnerite tegevust teose loomise kõikides etappides. Vajalike projektide tellimine, koostamine, kooskõlastamine ning lubade taotlemine, samuti eri osapoolte vahelise suhtluse koorideerimine kuuluvad kõik võidutöö kavandi meeskonna ülesannete hulka.
  4. Konkursi korraldajal on õigus jätta väljakuulutamiseta hankemenetlus korraldamata ning nimetatud hankeleping konkursi võitjaga sõlmimata ja loobuda sellega esimese koha saavutanud kavandi teostamisest, kui seda tingivad ülikooli finantsseisundi oluline muutumine või muud asjaolud, mida loetakse tavapäraselt vääramatuks jõuks.
  5. Konkursi korraldajal on õigus jätta väljakuulutamiseta hankemenetlus korraldamata, kui žürii otsustab, et puudub teostamisvääriline kavand. Sellisel juhul määrab žürii parimatele kavanditele preemiad auhinnafondi ulatuses vastavalt žürii otsusele, kuid konkursi võitjaga väljakuulutamiseta hankemenetlust ei korraldata ning kavandit ei teostata.
  6. Juhul, kui konkursi võitja loobub väljakuulutamiseta läbirääkimistega hankemenetluses osalemast või isik ei vasta õigusaktides kehtestatud nõuetele või kui läbirääkimiste pooled ei saavuta lepingu tingimuste osas kokkulepet, siis on konkursi korraldajal õigus asuda läbirääkimistesse konkursi teiste auhinnasaajatega vastavalt nende paremusjärjestusele.

VÕISTLUSJUHENDI LISA 1: LÄHTEÜLESANNE

Konkursi nimetus: „**Tallinna Ülikooli VITA hoone kunstiteose konkurss** ”

**KUNSTITEOSE LÄHTEÜLESANNE**

**Konkursi eesmärk**

Kunstikonkursi eesmärk on leida sobivaim kunstiteose ideelahendus Tallinna Ülikooli BFM-i NOVA, ja uue loomemaja (VITA) vahelisele alale Tallinnas Narva mnt. 25-27.

**Võistlusülesanne**

Kunstikonkursi raames otsitakse ümbritsevat keskkonda ilmestavat lahendust. Plaanitav kunstiteos hakkab asuma Tallinna Ülikooli BFM-i NOVA hoone ja uue loomemaja (VITA) vahelisel alal. Kavandatavaks kunstiteoseks võib olla ruumiline - ja/või mitut meediumi sisaldav valgus-, heli- või videoinstallatsioon. Teos võiks olla inspireeritud sellistest loomevaldkondadest nagu kunst, muusika ja koreograafia ning viidata instituudi peamistele suundadele. Valgus- või videoinstallatsioon võib olla täiel määral vaadeldav ka ainult hämaral ajal. Kunstiteose nähtavus/vaadeldavus võib olla ka tsükliline (lülitub sisse välja kindlatel aegadel ööpäevas). Teose esitamiseks vajalik tehnika peab olema ilmastikukindel ja tema maksumus arvestatakse teose tervikhinna sisse. Tehniline lahendus tuleb eelnevalt ülikooliga kooskõlastada.

**Kavandi esitamise tingimused**

* Kavandi planšeti esitamise formaadil on A1, jäigal alusel.
* Konkursile esitatavate ideekavandite vormistuse kvaliteet peab autori(te) enda hinnangul vastama tasemele, mis on sobilik kavandite eksponeerimiseks näitusel.
* Võimalusel esitada makett, materjalinäidised, helifailid, videolõigud või muud täiendavat infot, mis aitavad illustreerida väljapakutud lahendust ning veenda žüriid idee teostatavuses, loodava taiese kvaliteedis ja tehnilise lahenduse teostatavuses.
* Lubatud on esitada ka digitaalkujul igakülgselt vaadeldav 3D ruumiline mudel, mille failivorming peab olema üldlevinud või vabavarana kättesaadav (näiteks SketchUp või AutoCAD).

**Pakutav kavand peab sisaldama:**

* teose idee kirjeldust ja mõõte;
* ruumi või asukoha vaade inimsilmade kõrguselt (ca 1,7m maapinnast);
* ruumi plaani mõõtkavas (soovituslikult 1:200), kuhu on kantud teose ja tehnika paiknemine;
* teose kavandit mõõtkavas parimal võimalikul moel (soovituslikult 1:100);
* detaile või sõlmi vabalt valitud mõõtkavas;
* kasutatavate materjalide/tehnika kirjeldust ja/või näidiseid;
* teose valmistamise protsessi kirjeldust;
* plaanitavate täiendavate tööde loetelu (vajadusel, kui neid eksisteerib);
* ülevaadet elutsüklikulude (loomine, hooldus, remont, tehnika ja kulumaterjalide asendamise tsükkel jne) kohta;
* infot autori nimesildi kohta. Teose juurde tuleb paigaldada ümbritseva keskkonnaga sobiv nimetahvel, mille asukoha, mõõdud, materjali ja kirjatüübi pakub välja autor. Nimesilt tuleb esitada koos kavandiga. Kuna ideekonkurss on anonüümne, siis võib soovi korral kasutada autori nime „Kunstiteose autor “ ja teose nime „Kunstiteos “ või muud sarnast lahendust.

**Osaleja kohustub esitama töökorralduskava konkursile esitatud kavandi teostamise kohta. Töökorralduskava peab sisaldama minimaalselt järgmisi andmeid:**

* teostamise ajagraafik võimalikult üksikasjaliste etappide kirjelduse ning täitmise tähtajaga (nädalase täpsusega);
* kavandi teostamise finantseerimise kirjeldus, võttes arvesse töövõtulepingus väljatoodut ja eelmises punktis märgitud kavandi teostamise täpsemat ajagraafikut;
* kavandi teostamiseks kasutatavate alltöövõtjate näidisloetelu.  
    
  ***Töökorralduskava esitatakse osalemistaotluse koosseisus vastavalt võistlusjuhendi punktile 6.2.3.***

Kõik kunstiteose paigalduse ja valmistamisega kaasnevad kulud sh vajadusel ka projektid ja vajaminevad kooskõlastused kuuluvad töömahtu. Kõik teose paigaldamisega kaasnevad tööd (sh vajadusel elektritööd, valgustuslahendused jm) kuuluvad hanke mahtu ning taastada tuleb hoovi esialgne olukord.

Osalejaid teavitatakse näituse toimumisest või toimumata jätmisest pärast kunstikonkursi otsuse avalikustamist. Näitusel on tööd varustatud märgusõnadega, esikolmiku ja žürii äramärkimis(t)e puhul tuuakse lisaks märgusõnale välja autori(te) nimi või nimed.

**Maksumus ja tähtaeg**

Kunstiteose tellimise kogumaksumus on **65 000 eurot**, ms sisaldab ka auhinnatud tööde eest tasutavaid preemiaid. Nimetatud summa sisaldab ka autorihonorari. Maksumusele lisandub käibemaks vastavalt kehtivatele õigusaktidele.

Kunstiteos peab olema teostatud ning paigaldatud, ideekavandis pakutud ja žürii poolt kinnitatud asukohta tähtajaks **31.12.2020**.

**Lähteülesande lisad**

* Uue VITA hoone projekt ja hoooviala planeeringu joonised ning seletuskiri.

VÕISTLUSJUHENDI LISA 2: LÄHTEÜLESANDE LISAD

Kõik lähteülesande lisad on Internetist alla laetavad:[*https://www.tlu.ee/kunstikonkurss*](https://www.tlu.ee/kunstikonkurss)

VÕISTLUSJUHENDI LISA 3 : DOKUMENTIDE TÄITMISE JUHISED

Konkursi nimetus:„**Tallinna Ülikooli VITA hoone kunstiteose konkurss**”

Allpool on toodud juhised konkursidokumentide täitmiseks. Koostamisel on lähtutud nendest konkursidokumendi osadest, mis on konkursi korraldaja arvates enim küsimusi või mitmetimõistetavusi põhjustanud ning mis võiks vajada täiendavaid selgitusi.

1. Konkursil võib osaleda ka isik, kes ise pole kavandi autor, kuid kes konkursis on autori esindajaks. Selleks on kolm varianti:
   1. Esindaja esitab kavandi oma nimel ning vastutab täitmise jms eest. Volitust autori esindamiseks vaja ei ole, sest esindaja esitab kavandi oma nimel. Autor on justkui esindaja töötaja.
   2. Esindaja üksnes esindab autorit ning vastutab autor. Esindaja on sellisel juhul üksnes asjaajaja rollis ning tema vastutus ostja ees puudub.
   3. Esindaja ning autor esitavad osalemistaotluse ja kavandi ühiselt. Vastutus on solidaarne.
2. Kui kavandi esitavad ühiselt mitu juriidilist isikut või autorit, siis konkursil kvalifitseerumiseks piisab, kui neist vaid üks vastab kvalifitseerimistingimustele (omab nõuetele vastavat haridust või kuulub ühte loomeliitu või alaliitu).
3. Konkursil osalemiseks tuleb samaaegselt esitada nii osalemistaotlus kui ideekavand.
4. Esitatud pakendi avab konkursi žürii sekretär kes eemaldab kavandi juurest osalemistaotlusega seotud dokumendid ning hoiustab need eraldi.
5. Osalemistaotlus peab olema esitatud köidetult – see tähendab, et osalemistaotlus on kas kiirköidetud, klammerdatud või kokku pandud muul sarnasel viisil, mis tagab, et lehtede järjekord on fikseeritud. Kõvakaanelist köidet ei pea esitama.
6. Teost illustreerivad ning iseloomustavad materjalid on näiteks eskiisid, plaanid, vaated ja lõiked mõõtkavas, mis kirjeldavad kavandatavat teost parimal moel.

Võistlusjuhendi Lisa 4: Väljakuulutamiseta läbirääkimistega hankelepingu projekt

Konkursi nimetus: „**Tallinna Ülikooli VITA hoone kunstiteose konkurss**”

Hankija: Tallinna Ülikool  
Hankemenetluse nimetus: „Tallinna Ülikooli VITA hoone kunstiteose teostamine”

**TALLINNA ÜLIKOOLI VITA HOONE KUNSTIKONKURSI VÕIDUKAVANDI TEOSTAMISE TÖÖVÕTULEPING**

**/**

*/vastavalt digitaalallkirjastamise kuupäevale/*

Leping sõlmitakse Tallinna Ülikooli korraldatud riigihankemenetluse, mis järgneb kunstikonkursile vastavalt RHS § 49 lõike 1 punktile 2, tulemusena.

Kunstikonkursi nimetus, mille alusel riigihankemenetlus läbi viiakse (edaspidi **Riigihange**): Tallinna Ülikooli VITA hoone kunstiteose konkurss

**Käesoleva töövõtulepingu (edaspidi Leping) pooled on:**

**Tallinna Ülikool,** asukoht Narva mnt 25, Tallinn 10120 (edaspidi **Tellija** või **Pool**, või koos Töövõtjaga **Pooled**), mida esindab rektori käskkirja alusel \_\_\_\_\_\_\_\_\_\_\_\_\_\_.

ning

**,** registrikood , asukoht , ,

**(**edaspidi **Töövõtja** või **Pool**, koos Tellijaga **Pooled**),

mida esindab alusel

ning

**,** registrikood , asukoht , ,

**(**edaspidi **Töövõtja** või **Pool**, koos Tellijaga **Pooled**),

keda esindab alusel

1. **LEPINGU OBJEKT JA DOKUMENDID**
   1. Lepingu objektiks on Tallinna Ülikooli, aadressiga Narva mnt 25/27, Tallinn, asuva **kunstiteose**(edaspidi **„Kunstiteos”**) teostamine ja kaasnevad tööd (edaspidi **„Tööd”**), mis hõlmab:
      1. Kunstiteose rajamine ja sellega seotud ja kaasnevad tööd.
   2. Tööde täpsem kirjeldus on kajastatud Riigihanke tehnilises kirjelduses, mis on lisatud käesolevale Lepingule (Lisa 1).
2. **TÖÖDE TEOSTAMISE TÄHTAEG**
   1. Tööde valmimise lõplik tähtaeg on **31.12.2020.**
3. **TÖÖDE VASTUVÕTMINE**
   1. Tööde ja Kunstiteose Tellijale üleandmiseks esitab Töövõtja Tellijale enda esindaja poolt allkirjastatud üleandmise-vastuvõtmise akti, mille Tellija vaatab läbi ja tagastab Töövõtjale enda esindaja poolt allkirjastatuna hiljemalt 3 (kolmandal) tööpäeval pärast akti saamist Töövõtjalt. Akti vastuvõtmisest keeldumise korral esitab Tellija Töövõtjale kirjalikult motiveeritud otsuse vastuvõtmisest keeldumise kohta sama aja jooksul.
   2. Juhul, kui Töödes esineb puudusi, koostab Tellija koos Töövõtjaga aktid teostatud Tööde osas, näidates ära puudused ning vead, mis ei luba tunnistada Tööd nõuetekohaselt lõpetatuks ning määrab puuduste likvideerimise tähtajad. Pärast puuduste ja vigade likvideerimist koostatakse Poolte vahel üleandmise-vastuvõtmise akt vastavalt punktile 3.1.
   3. Tööd loetakse lõpetatuks pärast seda, kui Töövõtja on likvideerinud kõik puudused ja vead.
4. **LEPINGU HIND. TASUMISE KORD**
   1. Lepingu hind on **62 000 (kuuskümmend kaks tuhat)** eurot (edaspidi **Lepingu hind**), millele lisandub käibemaksu-kohustuslase puhul käibemaks õigusaktidega sätestatud määras.
   2. Tellija tasub Töövõtjale Tööde eest vastavalt Töövõtja poolt esitatavate rahaliste aktide ja arvete alusel. Tellija maksetähtaeg on 30 (kolmkümmend) kalendripäeva alates vastava arve kättesaamisest Tellija poolt. Töövõtjal on õigus esitada arve pärast seda, kui Tellija on kinnitanud teostatud tööde rahalise akti.
   3. Tellija ja Töövõtja võivad kokku leppida, et Töövõtja vahendab ühekordse volituse alusel kõik teose valmistamiseks vajalike kolmandatelt isikutelt ostetavate materjalide, teenuste ja tööde arved otse Tellijale kes tasub vastavad arved kolmandale isikule.
   4. Tööde eest tasumine toimub nn maksepostide alusel, tingimusel, et Töövõtja on saavutanud maksepostis kirjeldatud Töö valmidusastme, mis on kirjeldatud alljärgnevas tabelis:

|  |  |  |
| --- | --- | --- |
| **Tööde valmidusastme lühikirjeldus** | **Tähtaeg nädalates alates lepingu sõlmimisest** | **Makstav tasu- % Lepingu hinnast** |
| I etapp  Kunstiteose tehnilise teostuse eskiis on valmis ja esitatud. | Räägitakse läbi | 5% |
| II etapp  Kunstiteose kinnituste projekt (tööjoonised) on esitatud. | Räägitakse läbi | 5% |
| III etapp  Kunstiteose kõik detailid on tellitud ja valmis transpordiks objektile või monteerimiseks kohapeal. | Räägitakse läbi | 10% kuni 20% |
| Kunstiteos on ettenähtud asukohta paigaldatud ja kõik tööd teostatud (sh teos häälestatud ja töökorras, teostusdokumentatsioon, kasutus- ja hooldusjuhised valmis ja esitatud). |  | 70% kuni 80% |

1. **GARANTII. TAGATISED**
   1. Töövõtja annab tema poolt ja korraldusel tehtud kunstiteostele 24 (kahekümne nelja) kuulise garantii.
   2. Punktis 5.1. nimetatud garantiitähtaeg algab teostamise lõppemise päevast alates. Teostamise lõppemise päe­vaks on kogu Tööde üleandmise-vastuvõtmise akti Tellijapoolse all­kirjastamise päev.
   3. Tellijal on õigus küsida kogu Kunstiteose teostamise aja jooksul hinnangut Kunstitose vastavuse kohta ideekavandile kunstikonkursi žüriilt. Žürii hinnang teostatava Kunstiteteose vastavuse kohta ideekavandile on Töövõtjale siduv.
   4. Tööde tegemise ja garantiiaja kestel ilmnenud või tekkinud Töövõtja poolt või tema korraldusel tehtud tööde Lepingu tingimustele mittevastavused kõrvaldab Töövõtja omal kulul võimalikult kiiresti pärast nende avastamist. Kõrvaldamise tähtaeg lepitakse Poolte poolt kokku kahepoolselt allkirjastatud protokollis hiljemalt 3 (kolme) tööpäeva jooksul Töövõtjale teatamisest. Kui Töövõtja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Tellijal õigus mittevastavused ise kõrvaldada, ning Töövõtja on kohustatud Tellijale hüvitama kõik nimetatud mittevastavuste kõrvaldamisega seonduvad kulud vastavalt Tellija poolt esitatud arvetele.
2. **AUTORIÕIGUSTE JA OMANDI ÜLEANDMINE**
   1. Kõik Kunstiteosega seotud autori isiklikud autoriõigused jäävad Kunstiteose autorile, sealhulgas õigus:
      1. esineda üldsuse ees Kunstiteose loojana
      2. Kunstiteose puutumatusele (teose muutmine, täiendamine)
      3. Kunstiteose muutmisele ja täiendamisele
      4. autori au ja väärikuse kaitsele
      5. nõuda oma autorinime kõrvaldamist kasutatavalt Kunstiteoselt.
   2. Kõik Kunstiteosega seotud varalised autoriõigused antakse üle Tellijale, sealhulgas õigus:
      1. Kunstiteose taasesitamisele. Tellijal on õigus anda taasesitamise õigust edasi kolmandatele isikutele.
      2. Kunstiteose levitamisele, kuid Pooled lepivad kokku, et Tellija informeerib autorit kirjalikult Kunstiteose rentimise, laenamise ja kinkimise, samuti Kunstiteose kahjustumise ja hävimise korral;
      3. Kunstiteose eksponeerimisele ja üldsusele kättesaadavaks tegemisele, sealhulgas on lubatud üldsusele külastamiseks avatud kohtades asuva Kunstiteose taasesitamine ükskõik millisel viisil ning ükskõik kus.
   3. Pooled on kokku leppinud, et Kunstiteose omandiõigus ja Lepinguga üleantavatad õigused lähevad Tellijale üle pärast Lepingu punkti 3 kohast üleandmise-vastuvõtmise akti allkirjastamist ning Lepingu punkti 4 kohast Lepingu hinna tasumist.
   4. Tellijal on õigus varalise autoriõiguse raames saadud õigusi kasutada nii Eesti Vabariigi territooriumil kui teistes riikides.
   5. Üleantavate õiguste eest täiendavat tasu ei maksta ning see sisaldub Lepingu hinnas.
3. **POOLTE VASTUTUS**
   1. Töövõtjal on õigus Tellijalt nõuda arvete mitteõigeaegse tasumise korral viivist 0,05 (null koma null viis) protsenti tähtajaks tasumata summalt iga viivitatud päeva eest.
   2. Tellijal on õigus Töövõtjalt nõuda leppetrahvi 50 (viiskümmend) eurot iga vahe- või lõpptähtaega ületanud päeva eest, kui viivitus on toimunud Töövõtja tõttu. Tellijal on õigus leppetrahv kinni pidada Töövõtjale tasumata arvetest.
   3. Tellijal on õigus Lepingust taganeda või Leping üles öelda ja nõuda Töövõtjalt lisaks punktis 7.2. nimetatud leppetrahvile ka kahjude hüvitamist, kui Töövõtja viivitab Tööde alustamisega või valmimise ja üleandmisega 30 (kolmkümmend) päeva või rohkem.
   4. Pool vastutab teisele Poolele Lepingu rikkumisega tekitatud kahjude eest ning on kohustatud teisele Poolele Lepingu rikkumisega kaasnevad kulutused hüvitama.
   5. Juhul, kui Tellija ütleb Lepingu üles Töövõtjast tingitud asjaolu tõttu, kohustub Töövõtja hüvitama Tellijale kõik sellega kaasnevad kahjud ning tagastama Tellijale maksepostide alusel tasutud summad.
   6. Töövõtja võib muuta Kunstiteose lahendust üksnes eelnevalt Tellijaga kirjelikult kooskõlastades.
4. **POOLTE ESINDAJAD JA SIDEKANALID**
   1. Töövõtjat esindab Lepingu täitmist puudutavates küsimustes: , telefon: , e-post: , kes esindab Kunstiteose autoreid ka autoriõiguste teostamise küsimuses. Kunstiteose autorid on:
      1. , telefon: …, e-post:
      2. , telefon: …, e-post:
   2. Tellijat esindab:
5. **LÕPPSÄTTED**
   1. Leping jõustub selle allakirjutamisest Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni või Lepingu lõppemiseni õigusaktides toodud muudel alustel.
   2. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlus­küsimused seaduste alusel Harju Maakohtus.
   3. Lepingus reguleerimata küsimustes juhinduvad Pooled vastava küsimuse seadusjärgsest regulatsioonist.
6. **LEPINGU LISAD**

Lepingul on järgmised lisad:

Lisa 1 – Riigihanke tehniline kirjeldus ning Riigihanke hankemenetluse käigus antud selgitused

Lisa 2 – Töövõtja pakkumuse maksumuse tabel

Lisa 3 – „Tallinna Ülikooli kunstikonkursi“ võidukavand „………“ Link:

|  |  |
| --- | --- |
| **TELLIJA:**  Tallinna Ülikool,  Reg. kood 74000122  Narva mnt 25, 10120 Tallinn  tel 640 9101 e-post: tlu@tlu.ee | **TÖÖVÕTJA:**  **“TÖÖVÕTJA NIMI”**  reg. kood: number  ,  Tel:  e-post: |
|  |  |

VÕISTLUSJUHENDI LISA 5: Punktis 6.2 toodud osalemistaotluse koosseisus esitatavad dokumendid JA KONKURSI VÕITJA POOLT ESITATAVAD DOKUMENDID

**Vorm 1 – Konkursil osalemise avaldus**

Konkursi nimetus: „**Tallinna Ülikooli VITA hoone kunstiteose konkurss** ”

1. Kinnitame, et taotlus konkursil osalemiseks ning kavand on esitatud kõiki konkursil esitatud tingimusi üle võttes. Osalejana aktsepteerime täielikult konkursi kutses, võistlusjuhendis ja selle lisades sätestatud tingimusi ja kinnitame, et meie osalemise taotlus ning kavand on täielikus vastavuses võistlusjuhendi ja selle lisade tingimustega.
2. Kinnitame, et oleme tutvunud võistlusjuhendi ja selle lisadega ning nõustume täielikult konkursi korraldaja esitatud tingimustega. Kinnitame, et meile oli antud võimalus saada täiendavat informatsiooni võistlusjuhendi kohta.
3. Kinnitame, et vastame täielikult võistlusjuhendis esitatud kvalifitseerimis­tingimustele ning meil on kõik võimalused ja vahendid konkursi käigus Kavandi koostamiseks ning esitamiseks.
4. Kinnitame, et kõik esitatud dokumendid moodustavad meie osalemistaotluse osa.
5. Kinnitame, et meil on olemas kõik konkursil osalemiseks ning kavandi realiseerimiseks vajalikud intellektuaalse omandi õigused.
6. Kinnitame, et aktsepteerime täielikult võistlusjuhendi lisas esitatud hankelepingu tingimusi ning nõustume konkursi võidu korral nimetatud lepingu sõlmimisega esitatud tingimustel.

……………………………………..

(Osaleja nimi)

……………………………………..

(Osaleja volitatud esindaja ees- ja perekonnanimi ja allkiri)

……………………………………..

(kuupäev)

**Vorm 2 – Nimekaart**

Konkursi nimetus: „**Tallinna Ülikooli VITA hoone kunstiteose konkurss** ”

* Kavandi märgusõna
* Osaleja andmed

Ees- ja perekonnanimi / ärinimi

Isikukood / registrikood

Arvelduskonto (IBAN) ja pank

* Ettevõtte esindaja andmed

Ees- ja perekonnanimi

Telefon ja e-post

* Ideekavandi autori(te) andmed

Ees- ja perekonnanimi Telefon ja e-post Autori allkiri

……………………………………………………………..……………………………….……………….……………………………………………………………………………………………………………….……………………………………………………………………………………………………………….………………………………………………

* Auhinna jaotus autorite vahel

Ees- ja perekonnanimi Osaluse % Arvelduskonto (IBAN) ja pank

………………………………………………………………………………………………………………………………………………………………………………………………………………………………………………………………………………………………………………………………………………………………………………………………

……………………………………..

(Osaleja nimi)

……………………………………..

(Osaleja volitatud esindaja ees- ja perekonnanimi ja allkiri)

……………………………………..  
 (kuupäev)

**Vorm 3 – CURRICULUM VITAE**

Konkursi nimetus: „**Tallinna Ülikooli VITA hoone kunstiteose konkurss** ”

Perekonnanimi: \_\_\_\_\_\_\_\_\_\_\_\_\_\_\_\_\_\_\_\_

Eesnimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sünniaeg:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Haridusasutused** | **Õppimise aeg (alates/kuni)** | **Eriala** |
|  | \_\_.\_\_\_\_(kuu/aasta) – \_\_.\_\_\_\_(kuu/aasta) |  |
|  |  |  |
|  |  |  |

Loomeliidu või alaliidu nimi, millesse kavandi autor kuulub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kui kavandi autor loomeliitu ei kuulu, tõmmata vastavale reale kriips)

……………………………………..

(Osaleja nimi)

……………………………………..

(Osaleja volitatud esindaja ees- ja perekonnanimi ja allkiri)

…………………………………….

(kuupäev)